Čekija Eurovizijoje

Čekija Eurovizijos dainų konkurse dalyvavo 10 kartų. Debiutavo 2007 m. ir užėmė paskutinę vietą. Čekija į finalą yra patekusi keturis kartus: 2016, 2018, 2019 ir 2022 metais. Geriausias šalies rezultatas – šeštoji vieta 2018 m. Eurovizijoje, ją pasiekė Mikolas Josef su daina „Lie to Me“.

Istorija

2007 m. 

2006-ųjų balandį transliuotojas ČT oficialiai patvirtino savo dalyvavimą 2007 m. konkurse Helsinkyje, Suomijoje.

ČT surengė nacionalinį finalą pasirinkti pirmąją Čekijos dainą konkursui. Atrankoje Eurosong 2007 dalyvavo 10 dainų, per SMS balsavimą buvo sužinotas nugalėtojas. Tačiau viena daina buvo diskvalifikuota prieš šou, todėl dalyvavo tik 9 dainos. Nugalėtoja tapo roko grupė Kabát su daina „Malá dáma“. 2007 m. gegužės 10 d. Eurovizijos konkurso pusfinalyje Čekija užėmė paskutinę vietą gaudama tik vieną tašką (kurį skyrė Estija).

2008 m. 

Pieš 2008 m. konkursą Belgrade, Serbijoje, vėl vyko nacionalinė atranka pasirinkti šaliai dainą. 10 dalyvių dalyvavo už galimybę atstovauti Čekijai, nugalėtoja tapo Tereza Kerndlová su daina „Have Some Fun“. Per antrąjį Eurovizijos pusfinalį Kerndlová dainą atliko 8 numeriu, gavo 9 taškus (1 taškas iš Turkijos ir Maltos, 2 balai iš Kroatijos ir 5 taškai iš Makedonijos), užėmė 18 vietą iš 19, bet į finalą nepateko.

2009 m. 

Nepaisant to, kad abu bandymai nebuvo sėkmingi, ČT patvirtino, kad dalyvaus 2009 m. Eurovizijos dainų konkurse, kuris vyks Maskvoje, Rusija. ČT nusprendė surengti uždarą atranką. Transliuotojas nusprendė pasirinkti romų grupę Gipsy.cz. Grupė anksčiau dalyvavo ankstesniuose nacionaliniuose finaluose, abu kartus pateko į trejetuką.

Grupė dalyvavo pirmajame Eurovizijos konkurso pusfinalyje, kuris vyko 2009 m. gegužės 12 d. naktį. Tačiau grupė gavo nulį taškų ir užėmė paskutinę vietą.

Pasitraukimas 

2009 m. liepos 22 d. transliuotojas ČT oficialiai paskelbė apie savo pasitraukimą iš 2010 m. konkurso, nurodant mažą susidomėjimą konkursu.

Dalyvavimas

Balsavimų istorija 2007–2021 m.

Čekijos taškai

Valstybių taškai Čekijai

Nuorodos 

Šalys Eurovizijos dainų konkurse